กรมส่งเสริมการเกษตร จัดโครงการส่งความสุขในเทศกาลปีใหม่ด้วยสินค้าสหกรณ์ช่วยสร้างรายได้สู่เกษตร
กรมส่งเสริมการเกษตร จัดโครงการส่งความสุขในเทศกาลปีใหม่ด้วยสินค้าสหกรณ์ช่วยสร้างรายได้สู่เกษตร นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดโครงการส่งความสุขในเทศกาลปีใหม่ด้วยสินค้าสหกรณ์ประจำปี 2563 ภายใต้แนวคิด “ส่งความสุข ส่งความห่วงใย จากใจสินค้าสหกรณ์” โดยกล่าวว่า กรมส่งเสริมสหกรณ์ จัดกิจกรรมจำหน่ายกระเช้าสินค้าสหกรณ์มาอย่างต่อเนื่อง เพื่อสนับสนุนและส่งเสริมกิจกรรมด้านการตลาดให้กับสินค้าของสหกรณ์และกลุ่มเกษตรกร และเชื่อมโยงเครือข่ายสินค้าของศากรและกลุ่มเกษตรกรผู้ผลิตสู่ผู้บริโภคได้อย่างทั่วถึง สินค้าที่จะนำมาจัดลงกระเช้าในปีนี้มาจากหลายแหล่งทั่วประเทศ อาทิ ผลิตภัณฑ์ประเภทข้าวเพื่อสุขภาพ  ผลไม้และอาหารแปรรูป  สมุนไพรและธัญพืช  ผลิตภัณฑ์จากผ้าไหมและผ้าฝ้าย และผลิตภัณฑ์อาหารจากโครงการส่วนพระองค์สวนจิตรลดา คาดหวังว่าการจำหน่ายกระเช้าสินค้าสหกรณ์ครั้งนี้ จะช่วยสร้างรายได้สู่เกษตรกร ทำให้เม็ดเงินหมุนเวียนกลับคืนสู่ชุมชนในจังหวัดต่างๆ ตั้งเป้ายอดจำหน่ายไม่น้อยกว่า 1,000,000 บาทการเปิดจำหน่ายกระเช้าของขวัญสินค้าสหกรณ์จะเริ่มตั้งแต่วันที่ 2 ธันวาคม 2562 - 12 มกราคม 2563 จำหน่ายทุกวันยกเว้นวันหยุดนักขัตฤกษ์ ตั้งแต่เวลา 09.00 น.- 19.00 น. โดยราคากระเช้ามีตั้งแต่ 1,000 บาทขึ้นไป สำหรับประชาชนที่สนใจสามารถซื้อได้ ที่กรมส่งเสริมสหกรณ์ ท่าน้ำเทเวศร์ พร้อมบริการส่งฟรีในเขตกรุงเทพมหานครและปริมณฑล เมื่อซื้อสินค้าครบ 10,000 บาท